কালারিপায়াত্তু

কালারিপায়াত্তু ভারতীয় মার্শাল আর্ট যেটা কিনা দক্ষিণি রাজ্য কেরালা থেকে এসেছে। এটি একটি পুরাতন যুদ্ধ বিষয়ক খেলা যা কেরালা ছাড়াও তামিল নাড়ু এবং কর্ণাটকেও খেলা হয় এমনকি এটি উত্তরপূর্ব শ্রীলঙ্কা এবং মালয়শিয়ার মালায়ি সম্প্রদায়ের লোকেরাও অনুশীলন করে।
কালারিপায়াত্তু দু'রকমের হয়; ১. অঙ্গ কালারি (দেহভঙ্গিমা), ২. চেরু কালারি (অস্ত্রের ব্যবহার)। অঙ্গ কালারি আবার ২টি ধাপে অভ্যাস করা হয়; চুবাড়ু ও ভাডিভু। অঙ্গ কালারির সাথে চীনদেশের 'কুং ফু' মার্শাল আর্টের মিল আছে, দাবি করা হয়, কুং ফু'র উৎপত্তি হয়েছিল এই কালারিপায়াত্তু'র হাত ধরে। বিশেষ বিশেষ প্রাণীর দেহভঙ্গিমার অনুকরণে যে ব্যায়াম অভ্যাস করা হয় সেই অভ্যাসই হল অঙ্গ কালারি। 
অঙ্গ কালারিতে ৫ ধরনের চুবাডু আছে। চুবাডুতে আক্রমণ ও প্রতিরক্ষার জন্যে ৫ ধরনের স্টেপ শেখানো হয়- ১. আক্কা চুবাডু (নির্দিষ্ট প্রাণীর ভঙ্গীমার অনুকরণে মজবুতভাবে দাঁড়ানো অভ্যাস করা হয়; প্রাণী মানে সাপ, ঘোড়া, হাতি, সিংহ ইত্যাদি), ২. নেক্কা চুবাডু (শত্রুর মুখোমুখি হতে তার দিকে এগিয়ে যেতে বা শত্রুর হাত থেকে নিজেকে সফলভাবে উদ্ধার পেতে পা কিভাবে রাখতে হবে), ৩. ছাট্টা চুবাডু (এর মানে সামনে পিছনে দ্রুতগতিতে লাফিয়ে কিভাবে শত্রুর সামনাসামনি হবে বা তার হাত থেকে উদ্ধার পাবে), ৪. ভাট্টা চুবাডু (যেভাবে কোনো পা সামনে উঁচু করে তুলে পিছনে দ্রুত ঘুরে যাওয়া হয়), ৫. নেটা চুবাডু (যেভাবে সামনে বা পিছনে এক পা'কে যতদূর সম্ভব স্ট্রেচ করা বা ছড়িয়ে দেওয়া হয়)।
অন্যদিকে ভাডিভু হল বিভিন্ন প্রাণীদের অনুসরণে তৈরি ভঙ্গিমা (postures, attitudes, stances) অভ্যাস, যা সেইসব প্রাণীরা লড়াই ও আত্মরক্ষার জন্যে ব্যবহার করে থাকে। গজ ভাদিভু (হাতির ভঙ্গিমা), সিম্হা ভাদিভু (সিংহের), অশ্ব ভাদিভু (ঘোড়ার), বরাহ ভাদিভু (বুনো শূকরকে 'বরা / বরাহ' বলে), সর্প ভাদিভু (সাপের), কুক্কুড়া ভাদিভু (মোরগের), মার্জারা ভাদিভু (বিড়ালের), মৎস ভাদিভু মানে (মাছের ভঙ্গিমা) হল এদের মধ্যে অন্যতম। এদেরকে 'অষ্ট ভাদিভুও' বলা হয়। এই অভ্যাসকালীন অনুশীলনকারীকে সঠিক শ্বাসপ্রশ্বাস নিয়ন্ত্রণ খুব গুরুত্বপূর্ণ ভূমিকা নিয়ে থাকে, এর উপর শারীরিক ভারসাম্য, সঠিক মজবুত ভঙ্গিমা নির্ভর করে। 
'কাইপ্পরু' (unarmed combat) 'কাই পায়াত্তু অথবা কাইকুথি<nowiki>"</nowiki> (কাই - হাত, কুত্থি=চাপ দেওয়া) হল খালি হাতের লড়াই। খালি হাতের সাথে ছুরির লড়াই কৌশল 'রান্ডু কাই', ভেরুমকাই বা খালি হাতের লড়াই যেখানে শরীর অস্ত্র হিসেবে ব্যবহার হয়, এবং কোনোরকম প্রোটেকশন ছাড়াই, যেখানে বিপক্ষে থাকতে পারে অস্ত্রবিহীন বা অস্ত্রযুক্ত প্রতিপক্ষ। শরীরের প্রেশার পয়েন্ট, জয়েন্ট লক ইত্যাদি লক্ষ করে দ্রুত আঘাত হানার প্রশিক্ষণ পাওয়া যায়। 
চেরু কালারির (অস্ত্রের ব্যবহার প্রশিক্ষণের) মধ্যে পড়ে ১. লাঠি (ক. ছোট লাঠি নিয়ে প্রশিক্ষণ চলে 'মুচ্চানভাডি'র বা চেরুভাডি, যা সাধারণত হাতখানেক লম্বা ও তেঁতুলগাছের ডাল থেকে তৈরি হয়। খ. কেত্তুকারি কালারি; যার প্রশিক্ষণের জন্যে ব্যবহার হয় লম্বা বাঁশ বা বেতের লাঠি। সাধারণতঃ নিজের নিজের উচ্চতা ও হাতের তালুর মধ্যে ধরা গেলেই লাঠিটি অনেকাংশে উপযুক্ত বলে ধরা হয়।), ২. চালু আছে তলোয়ার ও ঢাল নিয়ে লড়াই যা 'ভালুম পারিচায়ুম, নামে প্রচলিত ৩. 'কাটারা' মানে ছোট ফলাযুক্ত সম-মানের বাঁটবিশিষ্ট ছুরি নিয়ে লড়াই, ৪. ভাল পায়াত্তু বা তলোয়ার নিয়ে যুদ্ধ, ৫. 'মারা পিদিচ্চা কুন্থম' হল ঢাল ও বর্শা নিয়ে লড়াই, ৬. অন্য এক ধরনের ছোট একফলাবিশিষ্ট ছুরি যার একটি বাঁট নয় বরং দুটি বাঁটের মাঝে ধরার জায়গা আছে, যা 'কাটারা পায়াত্তু' নামে পরিচিত এই ধরনের লড়াইতে ব্যবহার হয়, ৭. 'গদা' হল কাঠের ভোঁতা ও গোলাকার মাথাওয়ালা অস্ত্র, যা ব্যবহার করা হয়, ৮. 'ঊরুমি' হল একটি বাঁটবিশিষ্ট কিন্তু দুই বা তার অধিক ফলাবিশিষ্ট নমনীয় স্টিলের তৈরি অস্ত্র, যা খানিকটা 'চাবুকে'র মতো দেখতে। ৯. 'কাথিয়ুম থালাযুম' হল ছুরি ও এক টুকরো কাপড়ের দ্বারা লড়াই ও আত্মরক্ষা (নিজের প্রাণ বাঁচানো) ও প্রতিরক্ষা (যা দিয়ে আক্রমণ করা হচ্ছে তাকে আটকানো) অস্ত্রবিহীন করে বিপক্ষকে জব্দ করার পদ্ধতি। ১০. ওট্টাপায়াত্তু বা ওট্টায়াম হল তলোয়ারের মতো দেখতে কিন্তু আঁকাবাঁকা কাঠের তৈরি হাতল (বাঁট) যুক্ত একধরনর লাঠি নিয়ে খেলা।
কেবলমাত্র অস্ত্র বা খালি হাতের লড়াইকৌশল কালারিপায়াত্তু শেখায় না, এখানে 'মারমা চিকিৎসা' পদ্ধতিও আছে। যেটা অত্যন্ত প্রাচীন এবং মূলতঃ বডি ম্যাসেজ। পুরো শরীরের নারকোল তেল ব্যবহার করে ম্যাসেজ বা মালিশ করা হয়।